Liste over ordførere i Stjørdal

Listen over ordførere i Stjørdal omfatter alle ordførere i Stjørdal kommune i Trøndelag siden innføringen av formannskapslovene av 1837. I løpet av denne perioden har prestegjeldene og sognene i distriktet vært utskilt som egne kommuner. I 1962 ble tre kommuner slått sammen til dagens Stjørdal kommune, mens Meråker bestod som egen kommune.
 Historie 
Formannskapslovene av 1837 bestemte at hvert prestegjeld skulle ha et formannskap med tre til ni formenn, og tre ganger så mange i herredsstyret. Valgene ble organisert for hvert sogn. Ordføreren skulle velges av formannskapet for 2 år. Fra 1879 ble ordføreren valgt av det samlede herredsstyret, og i 1896 ble ordførerens funksjonstid forlenget til 3 år. Med kommuneloven av 1995 tiltrer ikke ordføreren lenger ved årsskiftet etter valget, men samme høst. Det ble ikke lenger avholdt nytt ordførervalg halvveis i valgperioden. Stjørdal kommune styres fortsatt etter formannskapsmodellen, hvilket betyr at kommunestyret velger ordfører og formannskap.

Bøndene var i flertall allerede i det første formannskapet som ble valgt i Stjørdal. De første ordførerne tilhørte imidlertid en bygdeelite med administrativ erfaring – prester, proprietærer, handelsmenn og høyere tjenestemenn ved kobberverket i Meråker. Etter herredsdelingen i 1850 fortsatte dette en del lengre i Øvre Stjørdal, som ikke utviklet partipolitiske skillelinjer like tidlig som Nedre Stjørdal. Stjørdal ble preget av grundtvigianismen og folkehøyskolebevegelsen, som stod sterkt blant bøndene og lærerne. I Nedre Stjørdal kom ordførervervet til å veksle mellom moderate og radikale fraksjoner innen Venstre, og partiet fortsatte å dominere i Stjørdal herred (Værnes sogn) etter herredsdelingen i 1902. Høyre stod sterkere i Stjørdal enn i amtet/fylket sett under ett, og hadde ordførerne i Skatval, Lånke og Hegra herreder store deler av tiden fra 1902 til 1920. I 1920 ble Bondepartiet, nå Senterpartiet, dannet. Stjørdal har vært blant bastionene for partiet siden da. Venstre hadde også en forholdsvis sterk stilling i Stjørdal til og med 1980-årene. Arbeiderpartiet fikk ikke sin første ordfører i Stjørdal før etter den andre verdenskrig, men bekledde både ordfører- og varaordførervervene i den sammenslåtte Stjørdal kommune i 1980- og 1990-årene. Siden 1999 har Senterpartiet og Høyre hatt ordfører- og varaordførervervet i Stjørdal.

Mange ordførere i Stjørdal på 1800- og 1900-tallet har tilhørt bondeslekter med flere generasjoner i kommunalt styre. Generelt kunne det kommunale styret på bygdene i Trøndelag være «dominert av visse slekter, og de føringene de hadde lagt, var tunge og nærmest uanfektelige. De som vokste opp i slike slekter, ble sosialisert til lederskap, noe som også innebar at de hadde en arv å løfte, kombinert av ærbødighet og respekt for sine forgjengere». I løpet av 1900-tallet bidrog en mer variert næringsstruktur, undervisning, skolering i organisasjonslivet til at nye grupper kunne hevde seg i kommunepolitikken.

Flere ordførere i Stjørdal har blitt stortingsrepresentanter; Lars Soelberg, Bernhard Øverland, Johan Peter Trøite og Johan A. Vikan. Jon Leirfall var allerede stortingsmann, men lot seg velge til ordfører i Hegra i et forsøk på å forhindre sammenslåing med Stjørdal. Sivert Andreas Fergstad var stortingsmann før han kom til Stjørdal. Håvard Alstadheim var statssekretær og leder i Venstre. Nils M. Vaagland, Karl Eidsvik, Johan Peter Trøite, Peder J. Arnstad, Johan A. Vikan og Alf Daniel Moen har vært fylkesordførere eller fylkesrådsledere.

 Ordførere i Stjørdal 1838–1849 

I 1850 ble formannskapsdistriktet delt i Øvre og Nedre Stjørdalen herreder.

 Periode Navn Stilling Merknad 1838–1841 Tobias Brodtkorb Bernhoft Kapellan 1842–1843 Halvor Bachke Bergskriver Fra Meråker sogn 1844–1845 Ole Øvre Richter Brukseier 1846–1849 Sivert Andreas Fergstad Kapellan

 Øvre Stjørdal prestegjeld 
 Ordførere i Øvre Stjørdal 1850–1873 


Øvre Stjørdal ble opprettet som eget prestegjeld og formannskapsdistrikt (herred) ved delingen av Stjørdal i 1850.

 Periode Navn Stilling Merknad 1850–1851 Haftor Gundersen Skjelstad Gårdbruker 1851–1853 Halvor Johnsen Øverkil Lærer 1854–1857 Sivert Andreas Fergstad Sogneprest 1858–1861 Johannes Røyem Bergskriver Fra Meråker sogn 1862–1865 Jens Henrik Winsnes Hyttemester Fra Meråker sogn 1866–1869 Johannes Røyem Bergskriver Fra Meråker sogn 1869–1873 Halvor Johnsen Øverkil Lærer

 Ordførere i Hegra 1874–1961 


Hegra og Meråker ble opprettet som egne herreder ved delingen av Øvre Stjørdal i 1874.

 Periode Navn Stilling Parti 1874–1889 Olav Torsteinsen Bjørgum Lærer og gårdbruker Venstre 1890–1893 Mikal Setsaas Bruksbestyrer Venstre 1894–1897 John Halvorsen Øverkil Lærer Venstre 1898 Gunerius Pedersen Hofstad Lærer Venstre 1899–1910 Ole Gundersen Gårdbruker Høyre 1911–1922 John Lerfald Gårdbruker Venstre/Bondepartiet 1923–1937 Torstein Mørseth Gårdbruker Venstre 1938–1941 Johan Peter Trøite Gårdbruker Venstre 1941 Gunnar Børset Gårdbruker Bondepartiet 1941–1944 Lars O. Setran Småbruker NS 1944–1945 Anders Ingstad Gårdbruker NS 1945 Johan Peter Trøite Gårdbruker Venstre 1946–1947 Ole J. Hofstad Gårdbruker Bondepartiet 1948–1951 Magne Bremseth Gårdbruker Arbeiderpartiet 1952–1955 Lars Bidtnes Gårdbruker Venstre 1956–1957 Johan Fornes Gårdbruker Bondepartiet 1958–1959 Karl Kringen Baneformann Arbeiderpartiet 1960–1961 Jon Leirfall Gårdbruker Senterpartiet

 Nedre Stjørdal prestegjeld 
 Ordførere i Nedre Stjørdal 1850–1901 


Nedre Stjørdal ble opprettet som eget prestegjeld og formannskapsdistrikt (herred) ved delingen av Stjørdal i 1850.

 Periode Navn Stilling Parti 1850–1853 Mathias Lund Handelsmann 1854–1857 Johan Ertzgaard Gårdbruker og bankkasserer 1858–1860 J.P. Holan Gårdbruker 1860–1863 Johan Ertzgaard Gårdbruker og bankkasserer 1864–1867 Lars Soelberg Gårdbruker 1868–1871 Bortinus Ydsti Gårdbruker 1872–1875 Lars Soelberg Gårdbruker Venstre 1876–1883 John O. Arnstad Gårdbruker Venstre (moderat) 1884–1889 Bernhard Øverland Kontorsjef Venstre (radikal) 1890–1891 John O. Arnstad Gårdbruker Venstre (moderat) 1892–1901 Bernhard Øverland Brukseier Venstre (radikal)

 Ordførere i Stjørdal 1902–1961 
Stjørdal (Værnes sogn) ble opprettet som eget herred ved delingen av Nedre Stjørdal i 1902.

Herredet fikk navnet «Stjørdalen», etter ønske fra et flertall i sognestyret, til tross for departementets anbefaling om samsvar mellom herredsnavn og sognenavn. I 1917 ble herredsnavnet endret til ubestemt form, «Stjørdal», ved kongelig resolusjon. Herredsstyret protesterte mot endringen, men fikk ikke gehør.

Stjørdalshalsen hadde vært egen brann- og bygningskommune siden 1875, og beholdt denne administrative statusen, ettersom Stjørdal ikke ble en bykommune. Bygningskommunestyret behandlet mest tekniske saker, som vann og kloakk, gater, veier, brannvern og feiing. Brann- og bygningskommunen opphørte i 1956 og ble et bygningsdistrikt etter daværende bygningslov, men underlagt reguleringen i resten av kommunen.

 Periode Navn Stilling Parti 1902–1907 Bernhard Øverland Brukseier Venstre 1908–1910 Peter Andreas Hofstad Gårdbruker Venstre 1911–1925 Nils M. Vaagland Overrettssakfører Venstre 1926–1934 Marius Stokke Gårdbruker Bondepartiet 1935–1937 Gustav Johnsen Bakermester Venstre 1938–1941 Peder Bjerve Mølleeier og gårdbruker Venstre 1941–1942 Agnar Nordback Lærer og gårdbruker NS 1942–1944 Reidar Foss Redaktør og boktrykker NS 1944–1945 Arnt Hegstad Banksjef NS 1945 Peder Bjerve Mølleeier og gårdbruker Venstre 1946–1951 Arne Holtesmo Stasjonsbetjent Arbeiderpartiet 1952–1955 Johan A. Vikan Gårdbruker Bondepartiet 1956–1959 Joar Eimhjellen Skoleinspektør Arbeiderpartiet 1960–1961 Johan A. Vikan Gårdbruker Senterpartiet

 Ordførere i Lånke 1902–1961 


Lånke ble opprettet som eget herred ved delingen av Nedre Stjørdal i 1902.

 Periode Navn Stilling Parti 1902–1913 Andreas Thyholt Gårdbruker, fhv. lærer Høyre 1914–1922 Torstein Sætnan Gårdbruker Høyre/Bondepartiet 1923–1928 Olaf Jullum Gårdbruker Bondepartiet 1929–1937 Lorents Stenvig Gårdbruker og løytnant Bondepartiet 1938–1941 Halvard Havdal Gårdbruker Bondepartiet 1941–1944 Tøllef Elverum Gårdbruker NS 1944–1945 Ole O. Elverum Gårdbruker NS 1945 Osvald Nordback Skogtekniker NS 1945 Halvard Havdal Gårdbruker Bondepartiet 1946–1951 Johan Hoås Overrettssakfører Venstre 1952–1955 Oskar Sletne Gårdbruker Arbeiderpartiet 1956–1957 Iver O. Jullum Gårdbruker Bondepartiet 1957–1959 Gustav Stuberg Gårdbruker Bondepartiet 1960–1961 Johan Hoås Overrettssakfører Venstre

 Ordførere i Skatval 1902–1961 


Skatval ble opprettet som eget herred ved delingen av Nedre Stjørdal i 1902.

 Periode Navn Stilling Parti 1902–1907 John O. Arnstad Gårdbruker Venstre 1908–1913 Ole Nikolai Wæhre Gårdbruker Venstre 1914–1934 Karl Eidsvik Gårdbruker og fanejunker Høyre/Bondepartiet 1934–1945 John Arnstad Gårdbruker Bondepartiet/NS 1945 Peder J. Arnstad Gårdbruker Bondepartiet 1946–1947 Peter Aune Lærer og klokker Venstre 1948–1961 Peder J. Arnstad Gårdbruker Bondepartiet

 Ordførere i Stjørdal etter 1962 

I 1962 ble Stjørdal, Skatval, Lånke og Hegra kommuner slått sammen til den nye Stjørdal kommune.

 Periode Navn Stilling Parti 1962–1966 Johan A. Vikan Gårdbruker Senterpartiet 1966–1967 Lars Bidtnes Gårdbruker Venstre 1968–1975 Karl Eidsvik Gårdbruker Senterpartiet 1976–1979 Kaare J. Forø Advokat og kjøpmann Det Nye Folkepartiet 1980–1985 Håvard Alstadheim Professor i sosialøkonomi Venstre 1986–1993 Alf Daniel Moen Skogsarbeider Arbeiderpartiet 1994–1995 Einar Wollebæk Andersen Tømmermålesjef Høyre 1995–1999 Alf Daniel Moen Skogsarbeider Arbeiderpartiet 1999–2013 Johan Arnt Elverum Økonomisjef Senterpartiet 2013–2022 Ivar Vigdenes Informasjonssjef Senterpartiet 2022– Eli Arnstad Konsernbanksjef Senterpartiet

 Varaordførere etter 1962 
 Periode Varaordfører Stilling Parti 1962–1966 Johan Hoås Overrettssakfører Venstre 1966 Lars Bidtnes Gårdbruker Venstre 1966–1967 Peder J. Arnstad Gårdbruker Senterpartiet 1968–1969 Lars Bidtnes Gårdbruker Venstre 1969–1975 Kaare J. Forø Advokat og kjøpmann Venstre/Det Nye Folkepartiet 1976–1979 Håkon Børset Lærer og gårdbruker Senterpartiet 1980–1983 Kaare Børstad Løytnant Arbeiderpartiet 1984  Personalsjef Arbeiderpartiet 1984–1985 Alf Daniel Moen Skogsarbeider Arbeiderpartiet 1986–1987 Håvard Alstadheim Professor i sosialøkonomi Venstre 1988–1993 Einar Wollebæk Andersen Tømmermålesjef Høyre 1994–1995 Alf Daniel Moen Skogsarbeider Arbeiderpartiet 1995–1999 Per Morten Teigen Lærer SV 1999–2007 Einar Fløttum Oberstløytnant Høyre 2007–2011 Ole Myrbekk Oberstløytnant Høyre 2011–2023 Ole Hermod Sandvik Major Høyre 2023– Renate Bjørshol Fylkessekretær Høyre

 Se også 
Politikk i Stjørdal

 Fotnoter 

 Referanser 

 Litteratur 


Stjørdal